Odyssey 21
**Extreme E** er en FIA-godkjent internasjonal Offroad-racing som bruker elektriske SUV-er med spesialbygget understell og karosseri for løp i terrenget. Extreme E er opptatt av å øke bevisstheten for følgene av klimaendringer. Serien fremmer også likestilling i motorsport ved å kreve at alle lag består av en kvinnelig og en mannlig sjåfør som deler like kjøreoppgaver.

Extreme E har et sterkt fokus på miljøet gjennom sitt Legacy Programme.

Bilene
------

Bilene som benyttes er av typen Odyssey 21 (Spark Odyssey 21) utviklet av Spark Racing Technology. Alle teamene bruker dette bilmerke men noen team har utviklet egne karosserier. Bilen har en topphastighet på 200 km/t og kan akselerere fra 0 til 100 km/t på 4,5 sekunder. Dreiemomentet er på 920 Nm og de har en batteripakke på 54 kWt. Dimensjonene er 4,401 m i lengde, 2,3 m i bredde og 1,846 m i høyde og den veier 1 650 kg.

Det vil også komme Extreme H internasjonal Offroad-racing i 2025, hvor bilene vil ha samme understell og karosseri som Extreme E men motoren vil drives av hydrogen.

Konkurransene
-------------

Lagene består av en kvinnelig og en mannlig sjåfør, som deler kjøringen likt. I hvert løp må laget gjennomføre to eller fire runder (avhengig av banens lengde), hvor begge deler kjøretiden i to. Sjåførbyttet skjer i en utpekt "byttesone", hvor det er en fartsgrense og en minimal byttetid av sikkerhetsmessige årsaker. I hvert løp kan det brukes en "Hyperdrive" per runde, som gir ekstra kraft i fire sekunder.

Formatet til Extreme E løpshelgen har utviklet seg i løpet av de tre første sesongene. Nå er det på en helg to separate konkuranser, en på lørdag og en på søndag. Det starter med to kvalifiseringsomganger, hvert bestående av to fembilsheat. Hvem som kommer til finalen bestemmes etter et poeng-system. Finalen består av de fem bilene med flest poeng. De fem neste får kjøre i "Redemption Race". Det deles også ut to ekstra poeng til det raskeste laget gjennom "Hyperdrive" sektoren i løpet av konkurransen.

Extreme E serien
----------------

### Starten

Extreme E startet i 2018 som et prosjekt ledet av Formel E grunnlegger Alejandro Agag og tidligere sjåfør Gil de Ferran. Serien ble presentert for publikum i januar 2019 med et arrangement i London. Dekkleverandøren Continental var involvert fra starten og også det brasilianske selskapet CBMM (Companhia Brasileira de Metalurgia e Mineração) og Red Bull bidro.

Den første prototype av seriens biler, Odyssey 21, ble vist frem på Goodwood Festival of Speed i 2019 og et oppsett for den første sesongen i 2021 ble offentligjort med konkurranser i Senegal, Saudi-Arabia, Nepal, Grønland og Brasil. Ken Block kjøre Extreme E-bilen på siste etappe av Rally Dakar i januar 2020.

Venturi Racing og Abt Sportsline hadde meldt sin interesse for serien og i 2020 startet Formel 1 verdensmesterene Lewis Hamilton, Nico Rosberg og Jenson Button sine Extreme E-team, kalt Team X44, Rosberg X Racing og JBXE. I november 2020 ble kjøretøyene levert til teamene, som kunne sette på fargene og logoene sine og gjøre seg kjent med bilen. Testingen i teamene var begrenset til 100 km, pluss noe felles testing. Det ble bekreftet at førere som Sébastien Loeb, Valtteri Bottas og Jean-Éric Vergne skulle delta.

### 2021 sesongen

Den første sesongen begynte med Desert X-Prix Al-'Ula i Saudi-Arabia i april og fortsatte med Ocean X-Prix Lac Rose i Senegal, Arctic X-Prix Kangerlussuaq på Grønland, Island X-Prix Sardinia i Italia og ble avsluttet i desember med Jurassic X-Prix Dorset i Storbritannia. Ni team konkurrerte i de fem konkuransene. På grunn av COVID-19 pandemien hadde de måtte endre kalenderen i løpet av sesongen.

Løpsopplegget og reglene ble forandret utover i sesongen. Antall biler i finalene, hvor mange som gikk videre fra semifinalene og antall poeng. Molly Taylor og Johan Kristoffersson vant fører-mesterskapet denne sesongen og Rosberg X Racing vant team-mesterskapet.

### 2022 sesongen

Den andre sesongen begynte i februar med Desert X-Prix Neom i Saudi-Arabia og fortsatte med to konkurranser Island X-Prix (I og II) Sardinia i Italia, Copper X-Prix Antofagasta i Chile og ble avsluttet i november med Energy X-Prix Punta del Este i Uruguay. Det hadde også vært planer om et Ocean X-Prix (enten i Scotland eller Senegal) og et Arctic X-Prix (enten på Grønland eller Island). Dette året ble også McLaren (McLaren XE) med i mesterskapet.

Denne sesongen skulle Hedda Hosås være reserve og testfører for Veloce Racing. Hun var den føreren med minst erfaring av alle som kjørte i mesterskapet. Hosås fikk kjøre allerede i første konkurranse Desert X-Prix etter at Tamara Molinaro ødela benet under kvalifiseringen. Etter dette løpet ble det en ledig plass i JBXE. Hun kjøret de resterende 4 løpene denne sesongen for dette teamet og beste plassering ble en tredjeplass sammen med Kevin Hansen i Island X-Prix. Senere kjørte hun sammen med Fraser McConnell, og endte til slutt på 12. plass i fører-mesterskapet.

Vinnerne av fører-mesterskapet ble Cristina Gutiérrez og Sébastien Loeb mens Team X44 vant team-mesterskapet.

### 2023 sesongen

Neste sesong begynte i mars med Desert X-Prix Neom i Saudi Arabia og fortsatte med Hydro X-Prix Dumfries and Galloway i Scotland, to konkurranser Island X-Prix (I og II) Sardinia i Italy og ble avsluttet med Copper X-Prix Antofagasta i Chile. Et løp skulle ha funnet sted i Amerika, enten i Brasil eller USA, som erstatning for Uruguay. Løpet ble senere planlagt i Argentina men heller ikke det ble noe av og det ble isteden to konkurranser på Sardinia. Det ble nå kjørt 2 løp under hver av de 5 konkurranse.

Også denne sesongen kjørte Hedda Hosås for JBXE teamet under Desert X-Prix sammen med tidligere Formel 1 føreren Heikki Kovalainen. Andreas Bakkerud kom inn i JBXE teamet før Hydro X-Prix og Hosås og Bakkerud kjørte sammen i disse løpene og alle løpene under Island X-Prix. Plasseringene deres ble 9, 6, 10, 5, 7 og 5. Etter dette byttet Hosås til McLaren XE teamet før siste konkurranse Copper X-Prix (sammen med Tanner Foust), her ble det en fjerde og en femteplass, og hun endte til slutt på 9. plass i fører-mesterskapet. Bakkerud fortsatte for JBXE (sammen med Tamara Molinaro) og fikk to åttendeplasser.

Vinnerne av fører-mesterskapet ble Mikaela Åhlin-Kottulinsky og Johan Kristoffersson mens Rosberg X Racing vant team-mesterskapet.

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Nr. | Fører | Desert X-prix
Flagget til Saudi-Arabia | Hydro\_X-Prix
Det britiske flagget | Island\_X-Prix I
Flagget til Italia | Island\_X-Prix II
Flagget til Italia | Copper\_X-Prix
Flagget til Chile | Poeng |
| --- | --- | --- | --- | --- | --- | --- | --- |
| 1 | Flagget til Sverige Johan Kristoffersson
Flagget til Sverige Mikaela Åhlin-Kottulinsky | 3 | 3H | 5H | 5 | 1H | 1HH | 4H | 2 | 1H | 2 | 159 |
| 2 | Flagget til Spania Laia Sanz
Flagget til Sverige Mattias Ekström | 2H | 1 | 6 | 4H | 2H | 2H | 1HH | 9H | 2H | 4H | 144 |
| 3 | Flagget til Sverige Kevin Hansen
Flagget til Australia Molly Taylor | 1H | 2HH | 7 | 1H | 6 | 7H | 3 | 6 | 5H | 1H | 138 |
| 4 | Flagget til Spania Cristina Gutiérrez
Flagget til Jamaica Fraser McConnell | 4H | 6 | 1H | 9 | 8 | 8 | 9 | 1H | 3H | 3H | 109 |
| 5 | Det amerikanske flagget Amanda Sorensen
Det amerikanske flagget RJ Anderson | 5H | 5 | 4 | 3HH | 3H | 4 | 8 | 4H | 7 | 6 | 95 |
| 6 | Flagget til Sverige Klara Andersson | 9 | 4H | 10 | 8 | 4 | 6 | 2H | 3H | DNS | 7 | 76 |
| 7 | Det britiske flagget Catie Munnings
Flagget til Sverige Timmy Hansen | 10 | 8 | 2 | 7 | 5H | 3 | 6 | 7 | DNS | WD | 69 |
| 8 | Det amerikanske flagget Tanner Foust | 6 | 7 | 8 | 2 | 7 | 9 | 10 | DNS | 4 | 5H | 67 |
| 9 | Flagget til Norge Hedda Hosås | 8 | 10 | 9 | 6 | 10 | 5 | 7 | 5 | 4 | 5H | 60 |
| 10 | Flagget til Frankrike Sébastien Loeb |  |  |  |  | 4 | 6 | 2H | 3H |  |  | 55 |
| 11 | Flagget til Tyskland Timo Scheider | 7 | 9 | 3 | DNS | 9 | 10 | 5 | 8 | 6 | 9 | 47 |
| 12 | Flagget til Norge Andreas Bakkerud |  |  | 9 | 6 | 10 | 5 | 7 | 5 | 8 | 8 | 45 |
| 13 | Flagget til New Zealand Emma Gilmour | 6 | 7 | 8 | 2 | 7 | 9 | WD |  |  |  | 44 |
| 14 | Det amerikanske flagget Lia Block |  |  |  |  | 9 | 10 | 5 | 8 | 6 | 9 | 27 |
| 15 | Flagget til Spania Christine GZ | 7 | 9 | 3 | DNS |  |  |  |  |  |  | 23 |
| 16 | Flagget til Qatar Nasser Al-Attiyah | 9 | 4H | 10 | 8 |  |  |  |  |  |  | 20 |
| 17 | Flagget til Italia Tamara Molinaro |  |  |  |  |  |  | 10 | DNS | 8 | 8 | 9 |
| 18 | Flagget til Frankrike Adrien Tambay |  |  |  |  |  |  |  |  | DNS | 7 | 6 |
| 19 | Flagget til Finland Heikki Kovalainen | 8 | 10 |  |  |  |  |  |  |  |  | 5 |
| Nr. | Fører | Desert X-Prix
Flagget til Saudi-Arabia | Hydro\_X-Prix
Det britiske flagget | Island\_X-Prix I
Flagget til Italia | Island\_X-Prix II
Flagget til Italia | Copper\_X-Prix
Flagget til Chile | Poeng |

 | 

| Forklaring |
| --- |
| Farge | Result |
| Gull | Vinner |
| Sølv | Andreplass |
| Bronse | Tredjeplass |
| Grønn | Andre plasseringer |
| Sort | Diskvalifisert (DSQ) |
| Hvit | Startet ikke (DNS) |
| Trakk seg (WD) |
| Løpet avlyst (C) |

H – Vinner av kvalifiseringsheat
*\** – Raskest i Super Sector |

### 2024 sesongen

Extreme E Championship 2024 blir den siste sesongen serien bruker elektriske kjøretøy, før overgangen til hydrogen brenselcelle biler.

Også denne sesongen benyttes de identiske Odyssey 21 elektriske SUVene produsert av Spark Racing Technology.

Løpene foregår i Saudi-Arabia (17. og 18. februar), i Europa, stedet er ennå ikke avklart, (13. og 14. juli), to runder på Sardinia (14. og 15. samt 21. og 22. september) og i USA (23. og 24. november).

Den annonserte overgangen til hydrogen fikk flere team til ikke å satse på 2024 sesongen. Det var to nye team med, Legacy Motor Club (USA) og Sun Minimeal (Tyskland), samt seks team som også var med i 2023, Acciona (Spania), Andretti Altawkilat (USA), EON Veloce Racing (Storbritania), NEOM McLaren (Storbritania), Rosberg X Racing (Tyskland) og JBXE (Storbritania) hvor Andreas Bakkerud er.

Det er kun åtte biler med i 2024 sesongen så hvert kvalifiseringsheat består av fire biler, og også i finalene er det fire biler.

| Fører | Desert X-prix
Flagget til Saudi-Arabia | TBC
Flagget til Europa | Island\_X-Prix I
Flagget til Italia | Island\_X-Prix II
Flagget til Italia | Vally\_X-Prix
Det amerikanske flagget | Poeng |
| --- | --- | --- | --- | --- | --- | --- |
| Flagget til Sverige Johan Kristoffersson
Flagget til Sverige Mikaela Åhlin-Kottulinsky | 1HH | 4HH |  |  |  |  |  |  |  |  | 41 |
| Flagget til Jamaica Fraser McConnell
Flagget til Spania Laia Sanz | 4H | 1H |  |  |  |  |  |  |  |  | 39 |
| Det britiske flagget Catie Munnings
Flagget til Sverige Timmy Hansen | 5 | 2H |  |  |  |  |  |  |  |  | 31 |
| Flagget til Sverige Kevin Hansen
Flagget til Australia Molly Taylor | 3H | 3 |  |  |  |  |  |  |  |  | 31 |
| Flagget til Spania Cristina Gutiérrez
Flagget til Sverige Mattias Ekström | 2 | 5 |  |  |  |  |  |  |  |  | 30 |
| Det amerikanske flagget Gray Leadbetter
Det amerikanske flagget Travis Pastrana | 6 | 6 |  |  |  |  |  |  |  |  | 16 |
| Flagget til Saudi-Arabia Dania Akeel
Flagget til Norge Andreas Bakkerud | 7 | 8 |  |  |  |  |  |  |  |  | 10 |
| Flagget til Sverige Klara Andersson
Flagget til Tyskland Timo Scheider | 8 | 7 |  |  |  |  |  |  |  |  | 10 |
| Fører | Desert X-prix
Flagget til Saudi-Arabia | TBC
Flagget til Europa | Island\_X-Prix I
Flagget til Italia | Island\_X-Prix II
Flagget til Italia | Vally\_X-Prix
Det amerikanske flagget | Poeng |

Legacy Programme
----------------

Extreme E har et sterkt fokus på miljøet. Legacy Programme har som mål å støtte lokale miljø- og samfunnsprosjekter i forbindelse med hvert løp. Det kan være prosjekter som fokuserer på å bevare dyreliv eller miljøet, og førerne deltar i guidede turer og workshops for å profilere og lære mer om det spesifikke emnet det fokuserer på.

Amazon: Extreme E samarbeidet med The Nature Conservancy (TNC), som jobber i Amazonas området i Brasil for å gi muligheter for sikring av skog, vedlikehold og restaurering av skadede områder.

Desert: Extreme E har samarbeidet med Ba'a Foundation, en organisasjon som fokuserer på å bevare truede arter, naturlige habitater og historiske steder for å støtte skilpaddebevaring langs Rødehavskysten.

Artic: I første sesong inngikk Extreme E samarbeid med UNICEF, for å styrke miljøbevisste unge på Grønland gjennom opplæring om klima.

Ocean: I første sesong gikk Extreme E sammen med TO.org inn for å støtte lokale NGO, Oceanium, for å plante en million mangrovetrær i Senegal.

Island: Extreme E sitt samarbeid på Sardinia fokuserer på lagring av blått og grønt karbon.

Se også
-------

* Formel E
* Formel E-bil
* Rallycross
* Offroad-racing

Referanser
----------

1. ↑  «The Official Home of Formula E». *The Official Home of Formula E* **(engelsk)**. Besøkt 4. januar 2024.
2. ↑  «FIA ANNOUNCES WORLD MOTOR SPORT COUNCIL DECISIONS». *Federation Internationale de l'Automobile* **(engelsk)**. 9. oktober 2020. Besøkt 4. januar 2024.
3. ↑  «New Extreme E electric SUV series to launch with Formula E». *www.autosport.com* **(engelsk)**. 29. august 2018. Besøkt 4. januar 2024.
4. ↑  «LEGACY PROJECTS - The Electric Odyssey». *Extreme E - The Electric Odyssey* **(engelsk)**. Besøkt 5. januar 2024.
5. ↑  «Extreme E-bilen Odyssey 21». *www.continental-tires.com*. Besøkt 4. januar 2024.
6. ↑  «Formula E founder launches radical new off-road racing concept Extreme E». *The Official Home of Formula E* **(engelsk)**. 31. januar 2019. Besøkt 4. januar 2024.
7. ↑  Continental, Tekst: Steinar Steinkopf Sund, Foto: (5. februar 2020). «Kappløp for klima». *www.klikk.no* **(norsk)**. Besøkt 4. januar 2024.
8. ↑  «Formula E to run "Extreme E" SUV series». *www.motorsport.com* **(engelsk)**. 29. august 2018. Besøkt 4. januar 2024.
9. ↑  «Extreme E E-SUV and Ken Block prepped for maiden Dakar Rally outing». *Extreme E - The Electric Odyssey* **(engelsk)**. Besøkt 4. januar 2024.
10. ↑  «New Extreme E climate-aware SUV unleashed». *BBC Sport* **(engelsk)**. Besøkt 4. januar 2024.
11. ↑  Richards, Giles (8. september 2020). «Lewis Hamilton to enter his own team in new Extreme E all-electric racing series». *The Guardian* **(engelsk)**. ISSN 0261-3077. Besøkt 4. januar 2024.
12. ↑  «Jenson Button joins Extreme E as driver and team owner for 2021 season». *Sky Sports* **(engelsk)**. Besøkt 4. januar 2024.
13. ↑  «Bottas, Loeb, Vergne complete Extreme E test». *www.motorsport.com* **(engelsk)**. 5. oktober 2020. Besøkt 4. januar 2024.
14. ↑  «Extreme E unveils schedule for inaugural season». *www.motorsport.com* **(engelsk)**. 17. desember 2019. Besøkt 4. januar 2024.
15. ↑  «Extreme E - The Electric Odyssey». *Extreme E - The Electric Odyssey* **(engelsk)**. Besøkt 4. januar 2024.
16. ↑  Ruthun, Compiled by Pritesh. «All-electric Rosberg X Racing team scoop 2021 Extreme E Championship». *Life* **(engelsk)**. Besøkt 4. januar 2024.
17. ↑  «Extreme E reveals provisional 2022 calendar». *www.motorsport.com* **(engelsk)**. 24. september 2021. Besøkt 4. januar 2024.
18. ↑  «McLaren to join Extreme E in 2022 as motorsport giant enters team for all-electric series». *Sky Sports* **(engelsk)**. Besøkt 4. januar 2024.
19. ↑  «Extreme E reveals Season 3 calendar». *Extreme E - The Electric Odyssey* **(engelsk)**. Besøkt 4. januar 2024.
20. ↑  «Extreme E to stop at end of 2024 amid hydrogen transition to Extreme H». *www.motorsport.com* **(engelsk)**. 11. januar 2024. Besøkt 8. mars 2024.
21. ↑  «BRAZIL». *Extreme E - The Electric Odyssey* **(engelsk)**. Besøkt 5. januar 2024.
22. ↑  «DESERT». *Extreme E - The Electric Odyssey* **(engelsk)**. Besøkt 5. januar 2024.
23. ↑  «GREENLAND». *Extreme E - The Electric Odyssey* **(engelsk)**. Besøkt 5. januar 2024.
24. ↑  «SENEGAL». *Extreme E - The Electric Odyssey* **(engelsk)**. Besøkt 5. januar 2024.
25. ↑  «ISLAND X PRIX». *Extreme E - The Electric Odyssey* **(engelsk)**. Besøkt 5. januar 2024.